Missatge: El "Curiosity" descobreix aigua líquida a MartLa troballa l'han fet investigadors del CSIC a partir de les dades enviades per dos instruments del robotEl robot "Curiosity", que explora Mart sobre el terreny, ha trobat per primera vegada indicis d'aigua líquida al planeta. Això es desprèn d'un estudi que han fet investigadors del Consell Superior d'Investigacions Científiques (CSIC) amb dades enviades per dos dels instruments del robot "Curiosity".Al planeta hi ha unes sals especials que capten el vapor i el converteixen en aigua salada quan baixen les temperatures. Mari Paz Zorzano és una de les investigadores del CSIC que han participat en l'estudi:"El que demostrarien les observacions és que, cada nit, aquestes sals que estan dins del sòl, quan baixa molt la temperatura i la humitat puja, s'hidraten i formarien petites gotetes d'aigua d'una salmorra que seria estable. I aquest procés podria, a més, explicar la presència d'aigua líquida no només a l'equador de Mart, sinó també des de l'equador fins als pols."Fins ara, els científics havien trobat aigua gelada a Mart, glaceres al subsòl i proves que en el passat el planeta va tenir aigua líquida. Però aquesta seria la primera vegada que es comprova l'existència actual d'aigua en estat líquid, i a la superfície del planeta. La troballa, que publica avui la revista "Nature Geoscience", té molta importància perquè l'aigua líquida és una condició bàsica per a l'existència de vida.VÍDEO

Resposta: Notícia gens sorprenent però important, com la que va sortir fa un temps sobre la trobada de certs composts nitrogenats compatibles amb activitat biològica. Cada cop estem més a prop de trobar indicis de vida fora del nostre planeta. Ara cal veure si arriben primer unes hipotètiques evidències fòssils a Mart, d'una època passada on gran part de l'aigua era en estat líquid, o, si això no fos possible, tenim bones perspectives de trobar vida sota la gruixuda capa de gel de Enceladus, un satèl·lit de  Saturn amb una forta activitat termal.Ja vaig enllaçar aquesta pàgina on es mostren els cinc principals candidats al nostre sistema.Tot plegat sembla preparat a obrir un apassionant debat científic en el futur. En tot cas s'acosta el moment d'enterrar l'afirmació que la vida és un aspecte únic i especial del nostre planeta. Per a mi, sempre ho he cregut, la vida és una mena de floridura còsmica, un fenomen continuu amb l'existència de la matèria, sota unes condicions mínimes amb una exigència menor de la que ens pensavem.Altra cosa és parlar de la comunicació entre formes de vida intel·ligent, per fascinant que ens resulti, és molt difícil que algun cop s'arribi a produir.